Onsdag begynder retssagen mod en af Danmarks rigeste fiskere Henning Kjeldsen, der er tiltalt for fusk med fiskekvoter.

Efter et snart fire-årigt langt forløb begynder retssagen onsdag mod den såkaldte fiskekvote-konge Henning Kjeldsen. En storfisker, der i 2010 rykkede med familien til Skagen og var med til at udvikle den til Danmarks største fiskerihavn. I morgen sidder han i retten i Holstebro i en omfattende sag, hvor anklageren kræver bødestraf og konfiskation af 231 millioner kroner. Konen er også tiltalt 57-årige Henning Kjeldsen beskyldes af bagmandspolitiet for at være hovedmand i sagen, hvor han via en stråmænd har skaffet sig kontrol over fiskekvoter for millioner. Fiskekvoter skal forhindre, at enkelte pengestærke fiskere sætter sig på hovedparten af fiskeriet i danske farvande. Der er derfor et loft over, hvor mange kvoter af forskellige typer fisk - eksempelvis sild, makrel eller torsk - som hver fisker må fange på et år. Men for at omgås reglerne har Henning Kjeldsen efter bagmandspolitiets opfattelse indsat stråmænd i en række selskaber for at få del i flere fiskekvoter, end hans egen fiskevirksomhed var berettiget til. I alt ti personer er tiltalt i sagen. Blandt de tiltalte er hans kone, revisionsfirmaet MC Revision i Thyborøn og yderligere seks personer med adresser i Lemvig og Thisted kommuner. Der er afsat 25 dage til sagens behandling, og der forventes at falde dom i maj eller juni.